1ste winkelgroep noteer op A2X | Netwerk24
Deur Nellie Brand-Jonker 23 April 2019 14:58
Klante stap verby 'n MRP-winkel.
Die verhandeling van sy aandele begin op 2 Mei.
Die maatskappy behou sy hoofnotering op die JSE en die aantal uitgereikte aandele word nie geraak deur die sekondêre notering nie.
Mark Blair, uitvoerende hoof, sê in ’n verklaring die notering bied groter “keuses” aan die groep se beleggers en bied geleenthede vir die groep om potensiële nuwe beleggers te lok.
Kevin Brady, uitvoerende hoof van A2X, sê dit is ’n mylpaal vir dié beurs omdat dit die eerste winkelgroep is wat noteer.
Wie is al op A2X genoteer?
2. Tharisa plc.
5. ARC Investments
6. Ascendis Health
11. Anchor Capital
14. Huge Group
16. Standard Bank-groep
17. Standard Bank se voorkeuraandele
19. Zarclear Holdings
Hy sê hulle sien uit daarna om te wys watter voordeel “doeltreffende mededinging” in die aandelemark vir sekondêre noterings vir Mr Price se beleggers gaan meebring.
Saam met die Mr Price-groep is daar nou 20 maatskappye op dié beurs genoteer. Die maatskappye het ’n algehele markwaarde van R2 400 miljard.
Wie beheer A2X?
Die beurs het ’n lisensie om as ’n aandeelbeurs handel te dryf en word deur die Gedragsowerheid vir die Finansiëledienstesektor (FSCA), asook die Reserwebank se owerheid wat kapitaalvereistes beheer, gereguleer.
Die beurs is onderhewig aan die Wet op Finansiële Markte.
A2X het in Oktober 2017 met verhandeling begin.
Hoeveel verhandeling vind plaas?
’n Verslag op A2X se webtuiste toon verhandeling het vanaf September verlede jaar begin toeneem.
Die omset was in Februarie vanjaar die eerste keer meer as R50 miljoen en het in Maart die R100 miljoen-kerf verbygesteek.
Dit toon Naspers en die Standard Bank-groep het die meeste van die verhandeling verteenwoordig.
Meer oor: Mrp | Mr Price-Groep | Notering | Winkelgroep | Verhandeling | A2x